ddrg/super_eurlex huggingface dataset:
16. Taulukko henkilöstösääntöjen liitteessä XIII olevan 8 artiklan 2 kohdassa tarkoitetuista määristä, joita sovelletaan 1. heinäkuuta 2020 alkaen:

1.7.2020 PALKKATASO PALKKALUOKKA 1 2 3 4 5 6 7 8 16 19 127,29 19 931,05 20 768,57 20 768,57 20 768,57 20 768,57 15 16 905,33 17 615,72 18 355,95 18 866,64 19 127,29 19 931,05 14 14 941,46 15 569,34 16 223,58 16 674,95 16 905,33 17 615,72 18 355,95 19 127,29 13 13 205,78 13 760,70 14 338,93 14 737,88 14 941,46 12 11 671,70 12 162,15 12 673,23 13 025,81 13 205,78 13 760,70 14 338,93 14 941,46 11 10 315,83 10 749,30 11 201,00 11 512,64 11 671,70 12 162,15 12 673,23 13 205,78 10 9 117,48 9 500,59 9 899,84 10 175,25 10 315,83 10 749,30 11 201,00 11 671,70 9 8 058,32 8 396,94 8 749,80 8 993,22 9 117,48 8 7 122,21 7 421,49 7 733,35 7 948,51 8 058,32 8 396,94 8 749,80 9 117,48 7 6 294,84 6 559,36 6 834,99 7 025,15 7 122,21 7 421,49 7 733,35 8 058,32 6 5 563,58 5 797,38 6 040,98 6 209,06 6 294,84 6 559,36 6 834,99 7 122,21 5 4 917,29 5 123,92 5 339,22 5 487,78 5 563,58 5 797,38 6 040,98 6 294,84 4 4 346,06 4 528,68 4 718,98 4 850,27 4 917,29 5 123,92 5 339,22 5 563,58 3 3 841,17 4 002,60 4 170,80 4 286,82 4 346,06 4 528,68 4 718,98 4 917,29 2 3 394,97 3 537,62 3 686,28 3 788,84 3 841,17 4 002,60 4 170,80 4 346,06 1 3 000,59 3 126,66 3 258,05 3 348,71 3 394,97

17. Ennen 1. toukokuuta 2004 voimassa olleiden henkilöstösääntöjen liitteen VII entisessä 4 a artiklassa mainitun kiinteämääräisen korvauksen määrä, jota käytetään henkilöstösääntöjen liitteessä XIII olevan 18 artiklan 1 kohdan soveltamiseksi 1. heinäkuuta 2020 alkaen:

– 149,05 euroa kuukaudessa virkamiehille, joiden palkkaluokka on C 4 tai C 5;

– 228,53 euroa kuukaudessa virkamiehille, joiden palkkaluokka on C 1, C 2 tai C 3.

18. Taulukko muuhun henkilöstöön sovellettavien palvelussuhteen ehtojen 133 artiklassa tarkoitetun peruspalkka-asteikon määristä, joita sovelletaan 1. heinäkuuta 2020 alkaen:

Palkkaluokka 1 2 3 4 5 6 7 Kokoaikatyöntekijän peruspalkka 1 900,13 2 213,65 2 400,04 2 602,16 2 821,28 3 058,88 3 316,47 Palkkaluokka 8 9 10 11 12 13 14 Kokoaikatyöntekijän peruspalkka 3 595,78 3 898,57 4 226,86 4 582,80 4 968,73 5 387,14 5 840,80 Palkkaluokka 15 16 17 18 19 Kokoaikatyöntekijän peruspalkka 6 332,66 6 865,95 7 444,14 8 070,99 8 750,68





LIITE II

VUOTUINEN PÄIVITYS

EUROOPAN UNIONIN VIRKAMIESTEN SEKÄ VÄLIAIKAISTEN JA SOPIMUSSUHTEISTEN TOIMIHENKILÖIDEN, JOIDEN ASEMAPAIKKA ON KOLMANNESSA MAASSA, PALKKOIHIN SOVELLETTAVAT KORJAUSKERTOIMET
KOMISSION KERTOMUS

NEUVOSTOLLE JA EUROOPAN PARLAMENTILLE

aluskierrätyksestä annetulla asetuksella (EU) N:o 1257/2013 komissiolle siirretyn delegoitujen säädösten antamisvallan käyttämisestä

1. JOHDANTO

Aluskierrätyksestä 20 päivänä marraskuuta 2013 annetussa Euroopan parlamentin ja asetuksessa (EU) N:o 1257/2013 (jäljempänä ”aluskierrätysasetus”) vahvistetaan säännöt, joiden tarkoituksena on ehkäistä, vähentää, minimoida ja, siinä määrin kuin se on käytännössä mahdollista, poistaa aluskierrätyksestä aiheutuvia onnettomuuksia, vammautumisia ja muita ihmisten terveyteen ja ympäristöön kohdistuvia haitallisia vaikutuksia. Tämän vuoksi aluskierrätysasetuksessa vaaditaan erityisesti, että aluksilla on 32 artiklassa säädetyistä ajankohdista alkaen ja aluksen asemasta riippuen oltava vaarallisten materiaalien luettelo.

Aluskierrätysasetuksella siirretään komissiolle valta antaa 5 artiklan 8 kohdassa tarkoitettuja delegoituja säädöksiä, ”jotka koskevat liitteessä I ja II mainittujen vaarallisten materiaalien luettelossa olevien kohtien päivittämistä, jotta varmistetaan, että luettelot sisältävät ainakin Hongkongin yleissopimuksen lisäyksessä 1 ja 2 luetellut aineet.”. Lisäksi 5 artiklan 8 kohdassa säädetään, että ”komissio hyväksyy erillisen delegoidun säädöksen kunkin liitteeseen I tai II lisättävän tai niistä poistettavan aineen osalta..”

2. OIKEUSPERUSTA

Tämä kertomus on aluskierrätysasetuksen 24 artiklan 2 kohdassa vaadittava kertomus. Mainitun artiklan nojalla komissiolla on valta antaa delegoituja säädöksiä viiden vuoden ajan 30. joulukuuta 2013 alkaen. Komissio laatii myös siirrettyä säädösvaltaa koskevan kertomuksen viimeistään yhdeksän kuukautta ennen viiden vuoden pituisen kauden päättymistä. Aluskierrätysasetuksen 24 artiklan 2 kohdan mukaisesti säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.

3. SIIRRETYN SÄÄDÖSVALLAN KÄYTTÄMINEN

Komissio ei ole käyttänyt 5 artiklan 8 kohdassa tarkoitettua säädösvaltaa tämän kertomuksen kattamalla ajanjaksolla. Tämä johtuu siitä, että Hongkongin yleissopimus ei vielä ole tullut voimaan, vaikka se on jo tehty. Sen sisältöä ei näin ollen voida vielä tarkastella uudelleen eikä sen liitteisiin voida lisätä muita aineita. Delegoituja säädöksiä ei tarvita, koska aluskierrätysasetuksen liitteet sisältävät tällä hetkellä kaikki Hongkongin yleissopimuksen liitteissä luetellut aineet.
Johdanto

Tämä kertomus täyttää seuraavat sähkö- ja elektroniikkalaiteromusta annetun direktiivin 2012/19/EU (uusi SER-direktiivi) vaatimukset:

1.uuden sähkö- ja elektroniikkalaiteromudirektiivin 2 artiklan 1 kohdan b alakohdassa säädetyn direktiivin soveltamisalan uudelleentarkastelu, mukaan lukien parametrit pienten ja suurten laitteiden erottamiseksi toisistaan liitteessä III (2 artiklan 5 kohta);

2.direktiivin 7 artiklan 1 kohdassa tarkoitettujen keräystavoitteiden saavuttamiselle asetettujen määräaikojen uudelleentarkastelu sekä tarkastelu, joka koskee mahdollisuutta asettaa yksilöllisiä keräystavoitteita yhdelle tai useammalle liitteessä III vahvistetulle luokalle, erityisesti lämmitys- ja jäähdytyslaitteille, aurinkosähköpaneeleille, pienille laitteille, pienille tieto- ja teleteknisille laitteille ja elohopeaa sisältäville lampuille (7 artiklan 6 kohta).

Kertomuksen tarkoituksena on antaa Euroopan parlamentille ja neuvostolle tietoa molempiin osa-alueisiin liittyvistä komission toimista ja päätelmistä.

1. Uuden sähkö- ja elektroniikkalaiteromudirektiivin soveltamisalan uudelleentarkastelu, mukaan lukien parametrit suurten ja pienten laitteiden erottamiseksi toisistaan

1.1.Johdanto

Uuden SER-direktiivin soveltamisalan uudelleentarkastelussa, jota vaaditaan direktiivin 2 artiklan 5 kohdassa, käytettiin tukena komission tilaamaa tutkimusta ”Review of the scope of Directive 2012/19/EU”. Tässä yhteydessä

I.määritettiin, mitä muutoksia sähkö- ja elektroniikkalaitteiden luokkien muuttaminen aiheuttaa uuden SER-direktiivin soveltamisalaan, ja arvioitiin, edellyttävätkö nämä muutokset uuden direktiivin soveltamisalan muuttamista;

II.tarkasteltiin uudelleen parametreja pienten ja suurten laitteiden erottamiseksi toisistaan;

III.verrattiin uuden SER-direktiivin avoimen soveltamisalan sekä RoHS-direktiivin soveltamisalan mahdollisia eroja ja arvioitiin, edellyttävätkö nämä erot uuden direktiivin soveltamisalan muuttamista;

IV.arvioitiin uuden SER-direktiivin soveltamisalan mahdollisten muutosten taloudellisia, sosiaalisia ja ympäristövaikutuksia;

V.ehdotettiin tämän arvioinnin perusteella tarvittaessa muutoksia, joita uuden SER-direktiivin soveltamisalaan olisi tehtävä.

Uudelleentarkastelun yhteydessä kuultiin sidosryhmiä ja asiantuntijoita järjestämällä kohdennettuja haastatteluja. Lisäksi analysoitiin soveltamisalan muuttamiseen liittyviä asiakirjoja etenkin yksilöimällä tuoteryhmiä, jotka kuuluvat uuden SER-direktiivin avoimeen soveltamisalaan.

Jäljempänä esitetty perustuu uudelleentarkastelun keskeisiin havaintoihin.

1.2.Soveltamisalan uudelleentarkastelu

Tutkimuksessa tarkasteltiin uuden SER-direktiivin soveltamisalaa kolmesta näkökulmasta:
KOMISSION VALMISTELUASIAKIRJA

Jäsenvaltioiden kokemukset vuosilta 2009–2014 geneettisesti muunnettujen mikro-organismien suljetusta käytöstä 6 päivänä toukokuuta 2009 annetun Euroopan parlamentin ja neuvoston direktiivin 2009/41/EY (uudelleenlaadittu toisinto) soveltamisalaan kuuluvissa asioissa

SISÄLLYSLUETTELO

Jäsenvaltioiden kokemukset vuosilta 2009–2014 geneettisesti muunnettujen mikro-organismien suljetusta käytöstä 6 päivänä toukokuuta 2009 annetun Euroopan parlamentin ja neuvoston direktiivin 2009/41/EY (uudelleenlaadittu toisinto) soveltamisalaan kuuluvissa asioissa

Yksityiskohtaisia tietoja esitetään liitteenä olevissa komission yksiköiden valmisteluasiakirjoissa.

KOMISSION VALMISTELUASIAKIRJA

Jäsenvaltioiden kokemukset vuosilta 2009–2014 geneettisesti muunnettujen mikro-organismien suljetusta käytöstä 6 päivänä toukokuuta 2009 annetun Euroopan parlamentin ja neuvoston direktiivin 2009/41/EY soveltamisalaan kuuluvissa asioissa

Komissio on koonnut tähän asiakirjaan sisältyvät tiedot jäsenvaltioiden toimittamista yksittäisistä kertomuksista geneettisesti muunnettujen mikro-organismien suljetusta käytöstä annetun direktiivin 2009/41/EY 17 artiklan mukaisesti. Direktiivi 2009/41/EY on uudelleenlaadittu toisinto direktiivistä 90/219/ETY, sellaisena kuin se on muutettuna direktiivillä 98/81/EY.

JOHDANTO

Geneettisesti muunnettujen mikro-organismien (GMM:ien) suljetusta käytöstä annetun direktiivin 2009/41/EY mukaan komission on joka kolmas vuosi julkaistava jäsenvaltioiden tämän direktiivin soveltamisalaan kuuluvissa asioissa saamia kokemuksia koskeva yhteenveto, joka perustuu jäsenvaltioiden komissiolle lähettämiin yksittäisiin kertomuksiin. Tämä kertomus kattaa kesäkuun 2009 ja kesäkuun 2014 välisen ajan. Sitä edeltänyt kertomus kattoi aikavälin 2006–2009.

Koska kaksi jäsenvaltiota ei toimittanut yksittäisiä kertomuksia tämä kertomus perustuu 26 jäsenvaltion kertomuksiin. Heinäkuussa 2013 unioniin liittynyttä Kroatiaa pyydettiin toimittamaan ensimmäisen kerran kertomus direktiivin soveltamisalaan kululuvissa asioissa saaduista kokemuksista vuodesta 2013 lähtien.

Jäsenvaltioita pyydettiin antamaan tietoja seuraavista asioista:

toiminta ja laitokset

ilmoitus- ja lupajärjestelmät

onnettomuudet

tarkastukset ja täytäntöönpano
EUROOPAN KOMISSIO

Bryssel 22.8.2016

COM(2016) 509 final

KOMISSION KERTOMUS EUROOPAN PARLAMENTILLE JA NEUVOSTOLLE

Euroopan laajuisten energiainfrastruktuurien suuntaviivoista ja päätöksen N:o 1364/2006/EY kumoamisesta sekä asetusten (EY) N:o 713/2009, (EY) N:o 714/2009 ja (EY) N:o 715/2009 muuttamisesta 17 päivänä huhtikuuta 2013 annetulla Euroopan parlamentin ja neuvoston asetuksella (EU) N:o 347/2013 komissiolle siirretyn delegoitujen säädösten antamisvallan käyttämisestä
Yksityiskohtaisten sääntöjen laatiminen RoHS-direktiivin liitteessä II esitettävien ja painoprosentteina homogeenisessa materiaalissa ilmaistavien enimmäispitoisuuksien noudattamista koskeviksi säännöiksi on aloitettu, mutta tämä työ on vielä kesken. Tästä syystä komissio ei ole vielä hyväksynyt delegoitua säädöstä RoHS-direktiivin 4 artiklan 2 kohdan mukaisesti näistä säännöistä.

Tämä raportti on laadittu RoHS-direktiivin 20 artiklan 1 kohdan mukaisesti. Kyseisen säännöksen mukaan komissiolle siirretään viiden vuoden ajaksi 21. heinäkuuta 2011 lukien alkaen valta antaa delegoituja säädöksiä. Komission tulee laatia siirrettyä säädösvaltaa koskeva kertomus viimeistään kuusi kuukautta ennen viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto peruuta siirtoa 21 artiklan mukaisesti.

3.4. RoHS-direktiiviin liittyvän delegoidun säädösvallan käyttämiseen liittyviä yleisiä näkökohtia

Kunkin delegoidun direktiivin, koskipa se sitten poikkeusta koskevan hakemuksen arviointia tai uutta ainetta koskevaa rajoitusta, valmisteluun ja hyväksyntään liittyy useita vaiheita, jotka on toteutettava direktiivin vaatimusten ja parempaa sääntelyä koskevien komission periaatteiden noudattamiseksi. Näitä ovat erityisesti seuraavat: ulkoiselle konsultille ulkoistettu tieteellinen ja tekninen arviointi, laajat sidosryhmien kuulemiset, RoHS-direktiivin nojalla delegoitujen säädösten valmistelua varten kokoon kutsutun jäsenvaltioiden asiantuntijoista koostuvan työryhmän kuuleminen, ilmoitus kaupan teknisiä esteitä käsittelevälle WTO:n komitealle ja siihen liittyvä kahden kuukauden odotusaika sekä Euroopan parlamentin ja neuvoston kahden kuukauden tarkastelujakso.

Vaikkei olekaan säädetty erityisestä määräajasta, jonka puitteissa uusiin poikkeuksiin liittyviä hakemuksia koskevat delegoidut säädökset on hyväksyttävä, komission on tehtävä päätös voimassa olevien poikkeusten uusimista koskevista hakemuksista 12 kuukauden kuluttua hakemuksen toimittamisesta, jolleivät erityiset olosuhteet edellytä muuta määräaikaa (5 artiklan 5 kohta). Määräajan noudattaminen on ollut vaikeaa. Edellisessä kohdassa lueteltujen vaiheiden noudattaminen tarkoittaa, ettei komissio käytännössä voi hyväksyä delegoitua säädöstä 12 kuukauden määräajassa. Tästä syystä komissio harkitsee, että se pidentää voimassa olevien poikkeusten uusimista koskevien delegoitujen säädösten hyväksymisen määräaikaa tulevassa RoHS-direktiivin soveltamisalan tarkistamista koskevassa lainsäädäntöehdotuksessa.

4. PÄÄTELMÄT

Viimeisen viiden vuoden aikana komissio on käyttänyt sille direktiivillä 2011/65/EU siirrettyä säädösvaltaa asianmukaisesti. Komissio pyytää Euroopan parlamenttia ja neuvostoa ottamaan huomioon tämän kertomuksen.
Komission kertomus neuvostolle ja Euroopan parlamentille toisen sukupolven Schengenin tietojärjestelmän (SIS II) kehityksestä - Seurantakertomus heinä–joulukuulta 2007 (SEC(2008) 552) /* KOM/2008/0239 lopull. */





[pic] | EUROOPAN YHTEISÖJEN KOMISSIO | Bryssel 7.5.2008 KOM(2008) 239 lopullinen KOMISSION KERTOMUS NEUVOSTOLLE JA EUROOPAN PARLAMENTILLE toisen sukupolven Schengenin tietojärjestelmän (SIS II) kehityksestäSeurantakertomus heinä–joulukuulta 2007(SEC(2008) 552) 1. JOHDANTO Tässä seurantakertomuksessa selostetaan komission vuoden 2007 jälkipuoliskolla toteuttamaa toisen sukupolven Schengenin tietojärjestelmän (SIS II) kehitystyötä. Kertomus esitetään neuvostolle ja Euroopan parlamentille toisen sukupolven Schengenin tietojärjestelmän (SIS II) kehittämisestä 6 päivänä joulukuuta 2001 annetun asetuksen (EY) N:o 2424/2001 mukaisesti. 2. TARKASTELUJAKSON TÄRKEIMMÄT SAAVUTUKSET 2.1. Verkon asennus ja testaus SIS II -hankkeeseen kuuluu jäsenvaltioiden välisen viestintäverkon luominen viestinnän mahdollistamiseksi kaikkien kansallisten järjestelmien ja keskusjärjestelmän välillä. Verkko täyttää saatavuuteen, turvallisuuteen, maantieteelliseen kattavuuteen ja palvelutasoon liittyvät vaatimukset. Kaikkien jäsenvaltioiden pääjärjestelmät ja suuri osa varajärjestelmistä ovat olleet liitettyinä s-Testa-verkkoon marraskuusta 2007. 2.2. SIS II:n keskusjärjestelmä Järjestelmäratkaisua on testattu sen varmistamiseksi, että pääsijoituspaikoissa oleva SIS II:n keskusjärjestelmä vastaa teknisiä määritelmiä. 2.3. Valmistelut järjestelmänvaihtoa ja yhdistämistä varten Vuonna 2006 laadittiin yhteistyössä jäsenvaltioiden asiantuntijoiden kanssa järjestelmänvaihtoa koskeva suunnitelma SIS 1+ -järjestelmästä SIS II -järjestelmään siirtymistä varten. Kun SISone4All ­hanke saatiin loppuun, jäsenvaltioiden määrä kasvoi ja järjestelmänvaihdon hallinta muuttui monimutkaisemmaksi. SIS II ­komitean yhteyteen perustettiin järjestelmänvaihtoa käsittelevä työryhmä, jolle annettiin tehtäväksi laatia konkreettinen ehdotus globaaliksi johdonmukaiseksi strategiaksi ja korkean tason suunnitelma SIS 1+ ­järjestelmästä SIS II -järjestelmään siirtymisen valmistelemiseksi ja toteuttamiseksi ajallaan sekä siihen liittyvä riskianalyysi ja valmiussuunnitelma. 3. PÄÄTELMÄT SIS II:n keskusjärjestelmän ensimmäinen testausvaihe, johon jäsenvaltiot eivät osallistuneet, on saatettu loppuun. Jäsenvaltiot ovat alkaneet testata kansallisia järjestelmiään. Alkuvaikeudet ovat viivästyttäneet hankkeen kokonaisaikataulua, mutta jäsenvaltioiden ja SIS II:n keskusjärjestelmän kahden sijoituspaikan välillä on nyt vakaa verkko. Kuuden viime kuukauden aikana hanke on kuitenkin kokenut takaiskuja: SIS II ­sääntelykomitea antoi kielteisen lausunnon testausta koskevasta komission päätösluonnoksesta, siirtymiseen on liittynyt ongelmia ja globaali testaus on kestänyt odotettua pidempään. Näistä asioista käytävien keskustelujen tuloksista riippuu, kuinka paljon ne vaikuttavat kokonaissuunnitteluun.
Komission tiedonanto neuvostolle Euroopan yhteisöjen virkamiesten ja muun henkilöstön eläkejärjestelmän maksuosuudesta {SEK(2007) 1466} /* KOM/2007/0684 lopull. */





[pic] | EUROOPAN YHTEISÖJEN KOMISSIO | Bryssel 6.11.2007 KOM(2007) 684 lopullinen KOMISSION TIEDONANTO NEUVOSTOLLE Euroopan yhteisöjen virkamiesten ja muun henkilöstön eläkejärjestelmän maksuosuudesta {SEK(2007) 1466} KOMISSION TIEDONANTO NEUVOSTOLLE Euroopan yhteisöjen virkamiesten ja muun henkilöstön eläkejärjestelmän maksuosuudesta Komissio esittää vuosittain henkilöstösääntöjen 83 a artiklan nojalla neuvostolle ajantasaistetun version eläkejärjestelmän vakuutusmatemaattisesta arvioinnista liitteessä XII olevan 1 artiklan 2 kohdan mukaisesti. Jos sovellettavan eläkemaksun määrän ja vakuutusmatemaattisen tasapainon säilyttämiseksi tarvittavan maksuosuuden määrän välillä on vähintään 0,25 prosenttiyksikön ero, neuvosto tarkastelee, onko määrää aiheellista mukauttaa. Eurostat on tutkinut järjestelmää henkilöstösääntöjen liitteessä XII olevan 13 artiklan nojalla. Kyseisen artiklan mukaan vakuutusmatemaattisen tasapainon varmistamiseen tarvittava osuus on 10,3 prosenttia. Nykyinen maksuosuus on 10,25 prosenttia, joten ero on 0,05 prosenttiyksikköä eli alle 83 a artiklassa vahvistetun kynnysarvon. Tämän perusteella komissio ei esitä tätä vuotta koskevaa ehdotusta Euroopan yhteisöjen virkamiesten ja muun henkilöstön eläkejärjestelmän maksuosuuden mukauttamisesta.
Komission tiedonanto neuvostolle Euroopan yhteisöjen virkamiesten ja muun henkilöstön eläkejärjestelmän maksuosuudesta {SEC(2006)1441} /* KOM/2006/0681 lopull. */





[pic] | EUROOPAN YHTEISÖJEN KOMISSIO | Bryssel 14.11.2006 KOM(2006) 681 lopullinen KOMISSION TIEDONANTO NEUVOSTOLLE Euroopan yhteisöjen virkamiesten ja muun henkilöstön eläkejärjestelmän maksuosuudesta {SEC(2006)1441} KOMISSION TIEDONANTO NEUVOSTOLLE Euroopan yhteisöjen virkamiesten ja muun henkilöstön eläkejärjestelmän maksuosuudesta Komissio esittää vuosittain henkilöstösääntöjen 83 a artiklan nojalla neuvostolle ajantasaistetun version eläkejärjestelmän vakuutusmatemaattisesta arvioinnista liitteessä XII olevan 1 artiklan 2 kohdan mukaisesti. Jos sovellettavan eläkemaksun määrän ja vakuutusmatemaattisen tasapainon säilyttämiseksi tarvittavan maksuosuuden määrän välillä on vähintään 0,25 prosenttiyksikön ero, neuvosto tarkastelee, onko määrää aiheellista mukauttaa. Eurostat on tutkinut järjestelmää henkilöstösääntöjen liitteessä XII olevan 13 artiklan nojalla. Kyseisen artiklan mukaan vakuutusmatemaattisen tasapainon varmistamiseen tarvittava osuus on 10,4 prosenttia. Nykyinen maksuosuus on 10,25 prosenttia, joten ero on 0,15 prosenttiyksikköä eli alle 83 a artiklassa vahvistetun kynnysarvon. Tämän perusteella komissio ei esitä tätä vuotta koskevaa ehdotusta Euroopan yhteisöjen virkamiesten ja muun henkilöstön eläkejärjestelmän maksuosuuden mukauttamisesta.
Komission kertomus neuvostolle - Kiinan kansantasavallasta, Hong Kongista ja Taiwanista peräisin olevien DVD-levyjen (DVD+/-R) tuontia koskeva polkumyynnin vastainen menettely /* KOM/2006/0504 lopull. */





[pic] | EUROOPAN YHTEISÖJEN KOMISSIO | Bryssel 14.9.2006 KOM(2006)504 lopullinen KOMISSION KERTOMUS NEUVOSTOLLE Kiinan kansantasavallasta, Hong Kongista ja Taiwanista peräisin olevien DVD-levyjen (DVD+/-R) tuontia koskeva polkumyynnin vastainen menettely KOMISSION KERTOMUS NEUVOSTOLLE Kiinan kansantasavallasta, Hong Kongista ja Taiwanista peräisin olevien DVD-levyjen (DVD+/-R) tuontia koskeva polkumyynnin vastainen menettely Tämä kertomus esitetään polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (EYVL L 56, 6.3.1996, s. 1) 9 artiklan 2 kohdan nojalla. Kyseisen asetuksen 9 artiklassa säädetään seuraavaa: ”Menettelyn päättäminen ilman toimenpiteitä; lopullisten tullien käyttöön ottaminen 1. Jos valitus peruutetaan, menettely on päätettävä, paitsi jos päättäminen ei ole yhteisön edun mukaista. 2. Jos suojatoimia ei konsultaatioiden jälkeen pidetä tarpeellisina ja jos neuvoa-antavassa komiteassa ei esitetä vastalausetta, tutkimus tai menettely päätetään. Muussa tapauksessa komissio antaa viipymättä neuvostolle kertomuksen konsultaatioiden tuloksesta ja ehdotuksen menettelyn päättämisestä . Menettely katsotaan päättyneeksi, jos neuvosto ei yhden kuukauden määräajassa ole määräenemmistöllä toisin päättänyt.” (Korostus lisätty) . Menettelyn päättämistä koskevaan ehdotukseen liittyneiden konsultaatioiden jälkeen neuvoa-antavassa komiteassa esitettiin vastalauseita. Asian käsittelyn päättämistä koskeva ehdotus ja tiedot konsultaatioista esitetään liitteissä. Liitteet: 1- Yhteenveto neuvoa-antavan komitean kokouksessa ja sen jälkeen esitetyistä lausunnoista (vain englanniksi luottamuksellisena [EU restricted]). 2- Luonnos komission päätökseksi kyseisen menettelyn päättämisen perusteista (kaikilla kielillä).
Komission tiedonanto Euroopan parlamentille, neuvostolle ja euroopan talous- ja sosiaalikomitealle työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä annetun neuvoston direktiivin 98/24/EY tiettyjen säännösten täytäntöön panemiseksi tarkoitetuista suuntaviivoista, jotka eivät ole luonteeltaan sitovia SEK(2004)1594 /* KOM/2004/0819 lopull. */





[pic] | EUROOPAN YHTEISÖJEN KOMISSIO | Bryssel, 21.12.2004 KOM(2004)819 lopullinen KOMISSION TIEDONANTO EUROOPAN PARLAMENTILLE, NEUVOSTOLLE JA EUROOPAN TALOUS- JA SOSIAALIKOMITEALLE työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä annetun neuvoston direktiivin 98/24/EY tiettyjen säännösten täytäntöön panemiseksi tarkoitetuista suuntaviivoista, jotka eivät ole luonteeltaan sitovia SEK(2004)1594 Direktiivin 98/24/EY[1] 12 artiklan 2 kohdan mukaan komissio laatii käytännön suuntaviivat, jotka eivät ole luonteeltaan sitovia, avustaakseen jäsenvaltioita direktiivin mukaisesti laatimaan kansallisia politiikkojaan ja helpottaakseen työntekijöiden terveyden ja turvallisuuden suojelemista koskevan lainsäädännön noudattamista erityisesti direktiivin 3, 4, 5 ja 6 artiklassa sekä sen liitteessä II olevassa 1 kohdassa tarkoitetuilla aihealueilla. Vastauksena kyseiseen vaatimukseen komissio on laatinut suuntaviivat, jotka käsittelevät seuraavia aiheita: Ensimmäisen työperäisen altistumisen viiteraja-arvojen luettelon laatimisesta direktiivin 98/24/EY täytäntöön panemiseksi annetun direktiivin 2000/39/EY[2] liitteessä mainitut analyysimenetelmät, joiden avulla voidaan mitata työperäistä altistumista kemiallisille tekijöille. Vaarallisten kemiallisten tekijöiden esiintymisestä työpaikalla aiheutuvien riskien tunnistaminen, arviointi ja valvonta. Yleiset periaatteet vaarallisiin kemiallisiin tekijöihin liittyvien riskien ehkäisemiseksi ja riskien hallitsemiseksi toteutettavat suojelu- ja ehkäisytoimenpiteet. Lyijylle ja sen ioniyhdisteille altistuneiden työntekijöiden lääketieteellinen ja biologinen seuranta. Näiden suuntaviivojen laatimisessa komissiota on avustanut työturvallisuuden, työhygienian ja työterveyshuollon neuvoa-antava komitea, joka antoi myönteisen lausunnon 28. kesäkuuta 2004. Neuvoa-antava komitea toteaa, että suuntaviivoissa käsitellään riittävästi keskeisiä aiheita direktiivin 98/24/EY säännöksissä tarkoitetulla tavalla. Komitea myös katsoo, että suuntaviivat ovat hyödyllinen viiteasiakirja jäsenvaltioille, jotka voivat käyttää niitä välineenä laatiessaan omia ohjeitaan erityisesti pienten ja keskisuurten yritysten käyttöön. Direktiivin 98/24/EY 12 artiklan 2 kohdan mukaisesti komissio pyytää jäsenvaltioita ottamaan mahdollisimman pitkälle huomioon nämä suuntaviivat laatiessaan kansallisia politiikkojaan työntekijöiden terveyden ja turvallisuuden suojelemiseksi ja varmistamaan, että niitä levitetään mahdollisimman laajasti asiasta kiinnostuneille tahoille. [1] EYVL L 131, 5.5.1998. [2] EYVL L 142, 16.6.2000.